Diari Oficial de la Generalitat Valenciana


Sumari del DOGV 7591, del 12-08-2015 (2015/7087)

RESOLUCIÓ de 10 d'agost de 2015, del conseller d'Educació, Investigació, Cultura i Esport, per la qual resol els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Formació Professional bàsica, Batxillerat i Formació Professional de grau mitjà i grau superior.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7591

Data del DOGV
:   12-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7087


Data del document
:   10-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 10 d'agost de 2015, del conseller d'Educació, Investigació, Cultura i Esport, per la qual resol els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Formació Professional bàsica, Batxillerat i Formació Professional de grau mitjà i grau superior. [2015/7087]  
Els expedients sobre la incorporació, la modificació i la pròrroga dels convenis i concerts educatius han estat incoats d'ofici o a instància dels titulars dels centres docents, segons el que estableix el Reial Decret 2377/85, de 18 de desembre, pel qual s'aprova el Reglament de Normes Bàsiques sobre Concerts Educatius (BOE 310, 27.12.1985); l'Ordre 7/2013, de 30 de gener, de la Conselleria d'Educació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, la seua pròrroga, o la seua modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013); l'Ordre 3/2015, de 28 de gener, de la Conselleria d'Educació, Cultura i Esport, per la qual es modifica el procediment establert i l'annex I de l'Ordre 7/2013, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, la seua pròrroga, o la seua modificació i s'aproven els models de documents administratius en què s'han de formalitzar els esmentats convenis o concerts (DOCV 7454, 30.01.2015); la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Ordre 3/2015, de 28 de gener (DOCV 7482, 10.03.2015); la Resolució de 8 d'abril de 2015, de la Conselleria d'Educació, Cultura i Esport, per la qual es publica la relació de centres privats concertats afectats per la modificació dels articles 18 i 21 de l'Ordre 3/2015, de 28 de gener, de la Conselleria d'Educació, Cultura i Esport (DOCV 7502, 10.04.2015).  
  
S'han tingut en compte les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics de les ensenyances que s'han d'impartir als centres docents acollits al règim de convenis i concerts educatius així com el que estableix la disposició addicional dèsset de la Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, de 30 de desembre, de 2014). A aquest efecte, la Conselleria d'Educació, Cultura i Esport va elevar la proposta al Consell, que amb l'Acord de 19 de juny de 2015 va establir en 53 unitats el màxim increment d'unitats concertades en el curs 2015/2016 respecte al curs 2014/2015.  
En les direccions territorials competents en matèria educativa s'han tramitat els expedients de sol·licitud. La Inspecció d'Educació i els directors territorials han emés els informes i les propostes preceptius, així com les comissions territorials de concerts, en l'àmbit de les seues competències.  
La direcció general competent després, si és el cas, de l'audiència prèvia als interessats, ha elevat la proposta corresponent de data 5 d'agost de 2015.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006); Llei Orgànica 8/2013, de 9 de desembre, per a la millora de la qualitat educativa (BOE 295, 10.12.2013); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE 36, de 11.02.1989); Llei 8/2014, de 26 de desembre, de Pressupostos de la Generalitat per a l'exercici 2015, l'Acord del Consell de 19 de juny de 2015, i l'Ordre 7/2013, de 30 de gener, de la Conselleria d'Educació, Cultura i Esport.  
Per tot això, vista la proposta del director general de Centres i Personal Docent de data 5 d'agost de 2015 i de conformitat amb aquesta, D'acord amb el que preveu l'article 7 del Reial Decret 2377/1985, i en exercici de les atribucions conferides per l'article 28, de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual es determina les conselleries en què s'organitza l'administració de la Generalitat, i del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell i dins dels límits establerts en l'Acord del Consell de 19 de juny de 2015, resolc:  
  
  
Primer. Resolució  
Estimar o desestimar, segons el que s'ha establert para cada un dels casos que consten en els annexos de la present resolució, les sol·licituds formulades pels titulars dels centres i les modificacions tramitades d'ofici sobre les matèries següents:  
1. Incorporació al règim de concerts educatius.  
2. Pròrroga dels concerts educatius provisionals subscrits al seu dia entre els centres i la conselleria competent en matèria educativa.  
  
3. Modificacions per alteració del nombre d'unitats.  
Tot això referit a les etapes o nivells, nombre d'unitats expressades i pels motius que s'indiquen en els annexos a què es refereix l'apartat nové d'aquesta resolució.  
En els annexos, pel que fa a l'etapa de Batxillerat, es diferencien les unitats convencionals i les mixtes. S'entendrà per unitat mixta aquella que agrupe alumnat de més d'una modalitat de Batxillerat i que es podrà desdoblar en les assignatures corresponents a cada modalitat. Pel que fa a les unitats d'educació especial, suport a la integració, tant d'Educació Infantil i Primària com d'Educació Secundària, es diferencien les unitats convencionals i les corresponents a mitja jornada.  
  
En ambdós casos, el finançament d'aquestes unitats s'estableix en els mòduls econòmics de distribució de fons públics per a sosteniment de centres concertats de la Llei 8/2014, de 26 de desembre, de Pressupostos de la Generalitat per a l'exercici 2015.  
  
Segon. Data d'efectes dels convenis o concerts  
D'acord amb el que preveu l'article 18 de l'Ordre 7/2013, de 30 de gener, els convenis o concerts educatius que es formalitzen per aprovació de la present resolució, tindran efectes:  
1. Els concerts educatius d'Educació Primària des de l'inici del curs 2015/2016 fins al final del curs 2018/2019.  
2. Els concerts educatius d'Educació Infantil (segon cicle), Educació Especial, Educació Secundària Obligatòria, Formació Professional bàsica, Batxillerat i Formació Professional de grau mitjà i grau superior, des de l'inici del curs 2015/2016 fins al final del curs 2016/2017.  
  
En el cas de les unitats que es concerten amb caràcter provisional, i d'acord amb el que estableix l'article 20 de l'Ordre 7/2013, de 30 de gener, els seus efectes seran exclusivament per al curs 2015/2016.  
  
Tercer. Concerts de Formació Professional  
1. Els concerts de les ensenyances postobligatòries de Formació Professional es regularan d'acord amb el que estableix l'article 36 i la disposició addicional tercera de l'Ordre 7/2013, de 30 de gener.  
Les unitats per a les quals s'aprova el concert seran, per a cada centre i cicle, les que s'expressen en els annexos a què es refereix l'apartat nové de la present resolució, sempre que després de la comprovació prèvia de la inspecció educativa, a l'inici del curs escolar, els grups s'hagen constituït, incloent-hi el període extraordinari de presentació de sol·licituds, per la ràtio mínima que s'estableix en l'ordre premencionada. El titular del centre serà responsable del compliment del requisit en el moment de la signatura del concert, i el seu incompliment serà causa d'extinció del concert educatiu. Tot això de conformitat amb els articles 16 i 47.h del Reial Decret 2377/1985, de 18 de desembre. Les unitats que no arriben al nombre mínim d'alumnes previst en la disposició addicional tercera de l'Ordre 7/2013, de 30 de gener, no es consideraran concertades ni constaran en el document a firmar corresponent. Això suposarà, si és el cas, la modificació del concert que tinguen subscrit l'any de la renovació general i fins a la següent renovació general. En aquest cas, la direcció general competent en centres docents iniciarà l'expedient de reducció d'unitats corresponent. La direcció general competent en centres docents, amb audiència prèvia a l'interessat, d'acord amb el que s'ha preceptuat en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, elevarà la corresponent proposta al conseller o a la consellera de la conselleria competent en matèria d'educació que dictarà la resolució efectiva final per a la seua posterior publicació. Tot això de conformitat amb el que estableix l'article sisé de l'Ordre 7/2013, de 30 de gener.  
  
2. Els concerts de les ensenyances de Formació Professional bàsica es regularan d'acord amb el que estableix l'article 37 de l'Ordre 7/2013, de 30 de gener.  
  
Quart. Concerts de Batxillerat  
Els concerts de les ensenyances postobligatòries de Batxillerat es regularan d'acord amb el que estableix la disposició addicional quarta de l'Ordre 7/2013, de 30 de gener.  
Les unitats per a les quals s'aprova el concert seran, per a cada centre i curs, les que s'expressen en els annexos a què es refereix l'article nové d'aquesta resolució, sempre que després de la comprovació prèvia de la Inspecció Educativa, a l'inici del curs escolar, els grups s'hagen constituït, incloent-hi el període extraordinari de presentació de sol·licituds, per la ràtio mínima que s'estableix en l'ordre assenyalada. El titular del centre serà responsable del compliment del requisit en el moment de la signatura del concert, i el seu incompliment serà causa d'extinció del concert educatiu. Tot això de conformitat amb els articles 16 i 47.h del Reial Decret 2377/1985, de 18 de desembre. Les unitats que no arriben al nombre mínim d'alumnes previst en la disposició addicional quarta de l'Ordre 7/2013, de 30 de gener, no es consideraran concertades ni constaran en el document a firmar corresponent. Això suposarà, si és el cas, la modificació del concert que tinguen subscrit l'any de la renovació general i fins a la següent renovació general. En aquest cas, la direcció general competent en centres docents iniciarà l'expedient de reducció d'unitats corresponent. La direcció general competent en centres docents, amb audiència prèvia a l'interessat, d'acord amb el que s'ha preceptuat en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, elevarà la corresponent proposta al conseller o a la consellera de la conselleria competent en matèria d'educació, que dictarà la resolució efectiva final per a la seua posterior publicació. Tot això de conformitat amb el que estableix l'article sisé de l'Ordre 7/2013, de 30 de gener.  
  
  
Cinqué. Control financer i terminis  
1. Els centres concertats quedaran subjectes al control de caràcter financer que les disposicions vigents atribuïxen a la intervenció general de la conselleria competent en matèria d'hisenda de la Generalitat, així com a la inspecció financera i tributària del ministeri competent en matèria d'hisenda, segons estableix l'Ordre 7/2013, de 30 de gener.  
  
Els mesos de gener i juny de cada any de vigència del concert, el centre aportarà, a la direcció territorial competent en matèria educativa corresponent, la certificació actualitzada d'estar al corrent de les obligacions tributàries amb la Generalitat i la hisenda autonòmica amb els considerants següents:  
1.1. Certificació actualitzada de l'administració de la Seguretat Social corresponent acreditativa del fet que l'entitat es troba al corrent de les seues obligacions amb la Seguretat Social.  
1.2. Certificació actualitzada de la delegació corresponent de l'Agència Estatal de l'Administració Tributària acreditativa del fet que l'entitat es troba al corrent de les seues obligacions tributàries amb la hisenda estatal.  
1.3. Certificació actualitzada de la conselleria competent en matèria d'hisenda de la Generalitat acreditativa del fet que l'entitat es troba al corrent de les seues obligacions tributàries amb la hisenda autonòmica valenciana.  
Els certificats enumerats en els apartats 1.1,1.2. i 1.3. no s'hauran de presentar si s'ha autoritzat l'Administració a obtindre'ls per via telemàtica en l'imprés de sol·licitud.  
En cas que els titulars dels centres no hagen donat l'autorització indicada, s'hauran d'aportar en el termini establert. Es presentaran documents originals o fotocòpies compulsades.  
2. Transcorregut un mes des de la finalització dels terminis establerts en l'article 9 de l'Ordre 7/2013, de 30 de gener, per a presentar la documentació requerida, sense haver-hi causa que ho justifique, o si de la documentació presentada es desprén que el centre no està al corrent en les seues obligacions tributàries i davant de la Seguretat Social, la titularitat del centre perdrà el dret, si és el cas, a la subscripció del corresponent document administratiu de concert, sense perjuí que puga tornar a iniciar un expedient nou, en el temps i la forma establerts en l'Ordre 7/2013, de 30 de gener, per a qualsevol altre curs acadèmic posterior o bé s'iniciarà l'oportú expedient, de conformitat amb l'article 62 de la Llei Orgànica del Dret a l'Educació (LODE) i els articles 51 i següents del Reglament de Normes Bàsiques de Concerts Educatius.  
  
3. En compliment de l'article 18, apartat 1.b, de l'Acord del Consell del 24 d'agost de 2012, pel qual es determinen els aspectes addicionals que ha de comprovar la Intervenció en l'exercici de la fiscalització del gasto, els centres hauran de presentar del dia 1 al 10 dels mesos de gener, abril, juliol i octubre, la declaració responsable del compliment dels articles 171.1 de la Llei 1/2105, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i 34.5 de la Llei 38/2003, de 17 de novembre, General de Subvencions.  
  
  
Sext. Documentació a aportar prèvia a la firma del document administratiu  
Els titulars dels centres privats beneficiaris d'una resolució totalment o parcialment estimatòria d'un expedient de renovació, incorporació, modificació o pròrroga de convenis i concerts educatius, hauran d'aportar, amb caràcter previ a la signatura del corresponent document administratiu, el que estableix l'article 10 de l'Ordre 7/2013, de 30 de gener:  
6.1. Document de comunicació de la targeta acreditativa de persones jurídiques i entitats en general, on consta el codi d'identificació fiscal (CIF) del titular del centre. En cas que el titular siga una persona física, s'haurà d'aportar una fotocòpia compulsada del DNI o haver autoritzat expressament l'òrgan competent, en la sol·licitud del concert, perquè puga demanar d'ofici la consulta/verificació del DNI a l'Agència de Tecnologia i Certificació Electrònica.  
6.2. Certificació actualitzada, amb un màxim d'antelació d'un mes respecte al moment de la presentació, de la Tresoreria General de la Seguretat Social acreditativa de la inscripció de l'empresa en la Seguretat Social, amb expressió del nombre de treballadors donats d'alta, en la qual coincidiran les dades de l'empresa amb els del titular del centre docent.  
6.3. En els casos que siga requerit expressament per l'Administració, hauran de presentar la documentació per a efectuar l'acreditació relativa al fet que el titular del centre es troba al corrent en les seus obligacions tributàries i davant de la Seguretat Social mencionada en l'article anterior.  
6.4. Els titulars dels centres que no es troben en els supòsits d'exempció de l'article 82 del text refós de la Llei reguladora de les hisendes locals aprovat pel Reial Decret Legislatiu 2/2004, de 5 de març (BOE 59, 09.03.2004), hauran de presentar, davant de la direcció territorial competent en matèria educativa corresponent, l'últim rebut de l'impost d'activitats econòmiques. Els titulars subjectes a exempció hauran d'omplir la casella corresponent a la declaració jurada en l'imprés de sol·licitud de l'annex I de l'Ordre 7/2013, de 30 de gener.  
  
Així mateix, justificar que continuen mantenint la titularitat del centre. Per al cas que la representació de la titularitat del centre s'haja modificat, hauran d'aportar el corresponent poder de representació de la persona firmant del document administratiu.  
  
Sèptim. Terminis de formalització del document administratiu  
Les incorporacions, les modificacions i les pròrrogues de convenis o concerts que es resolguen per aquesta resolució hauran de formalitzar-se en els corresponents documents administratius, d'acord amb els models publicats en la Resolució de 4 de març de 2015, de la Conselleria d'Educació, Cultura i Esport, al mes següent a la publicació d'aquesta resolució, en les dependències de la direcció territorial amb competències en matèria educativa. A aquest efecte, els directors territorials hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial corresponent, per delegació del conseller o consellera amb competències en matèria educativa i el titular del centre docent o persona que exercisca la representació legal degudament acreditats.  
Si el titular del centre docent, sense causa justificada, no subscriu el document administratiu dins del termini establert, perdrà el dret a la subscripció del document.  
  
Octau. Inscripcions  
Les resolucions dels expedients d'incorporació, modificació i pròrroga dels convenis i concerts educatius continguts en aquesta resolució, s'inscriuran en el Registre de Centres Docents de la Comunitat Valenciana.  
  
Nové. Annexos  
En els annexos que s'adjunten a aquesta resolució, es consignen els centres educatius objecte de la resolució en cada un dels supòsits següents:  
1. Annex I A. Incorporacions i modificacions dels concerts educatius d'Educació Primària.  
2. Annex I B. Incorporacions i modificacions dels concerts i convenis educatius d'Educació Infantil (segon cicle), Educació Especial, Educació Secundària Obligatòria i Formació Professional bàsica.  
  
3. Annex II. Incorporacions i modificacions dels concerts singulars de Batxillerat i cicles formatius de grau mitjà i grau superior.  
  
4. Annex III A. Pròrrogues dels concerts provisionals d'Educació Primària.  
5. Annex III B. Pròrrogues dels concerts provisionals d'Educació Infantil (segon cicle), Educació Especial, Educació Secundària Obligatòria, Formació Professional bàsica, Batxillerat i cicles formatius de grau mitjà i grau superior.  
6. Annex IV A. Variació en el nombre d'unitats d'Educació Primària en el curs 2015/2016 respecte al curs 2014/2015.  
7. Annex IV B. Variació en el nombre de unitats d'Educació Infantil (segon cicle), Educació Especial, Educació Secundària Obligatòria i Formació Professional bàsica, Batxillerat i cicles formatius de grau mitjà i grau superior, en el curs 2015/2016 respecte al curs 2014/2015.  
  
En els annexos I A i I B i en l'annex II, s'indiquen el total d'unitats concertades en el curs 2014/2015, en el nivell de què es tracte i el total d'unitats concertades per al curs 2015/2016, d'acord amb les modificacions introduïdes en aquesta resolució.  
En els annexos III A i III B es relacionen les pròrrogues per al curs 2015/2016 de les unitats provisionals concertades.  
El centre que s'esmenta a continuació disposava de concert provisional en el curs 2014/2015 en les unitats que s'indiquen. Aquest concert, de duració d'un curs acadèmic, no es prorroga per al curs 2015/2016:  
  
- Una unitat provisional del nivell EDESP Psíquics (moderats) al centre Escuela 2, codi 44448185, de la localitat de Paterna - La Canyada (València).  
En els annexos IV A i IV B, s'hi indiquen la variació en el nombre d'unitats concertades en el curs 2015/2016 respecte al curs 2014/2015.  
  
  
Deu. Centres incomplets d'Educació Infantil i Educació Primària  
Els centres que disposen d'un nombre d'unitats concertades inferior a tres en Educació Infantil o inferior a sis en Educació Primària, podran constituir unitats que agrupen alumnat de diferents grups. Per a això, i mentre es regule aquesta circumstància per als centres privats concertats, s'aplicarà amb caràcter supletori el que estableix l'apartat 3.7.2.R.b de les Instruccions de 14 de novembre de 2014, de la Direcció General de Centres i Personal Docent i la Direcció General d'Innovació, Ordenació i Política Lingüística, sobre criteris generals per a la modificació de la composició per unitats, llocs de treball i altres característiques, de les escoles d'Educació Infantil (segon cicle), col·legis d'Educació Primària, col·legis d'Educació Infantil i Primària i centres d'educació especial, de titularitat de la Generalitat, a partir del curs 2015/2016.  
  
  
Onze. Escolarització d'alumnes per unitat als centres educació especial específics o unitats específiques en centres ordinaris  
Per a l'escolarització d'alumnes en les unitats d'educació especial específica, tant dels centres específics com dels centres ordinaris, i mentre es regule aquesta circumstància per als centres privats concertats, s'aplicarà amb caràcter supletori el que estableix l'apartat 2.2, Centres específics d'educació especial i unitats específiques en centres ordinaris, de les instruccions de 14 de novembre de 2014, de la Direcció General de Centres i Personal Docent i la Direcció General d'Innovació, Ordenació i Política Lingüística, sobre criteris generals per a la modificació de la composició per unitats, llocs de treball i altres característiques, de les escoles d'Educació Infantil (segon cicle), col·legis d'Educació Primària, col·legis d'Educació Infantil i Primària i centres d'educació especial, de titularitat de la Generalitat, a partir del curs 2015/2016. S'aplicaran les següents proporcions d'alumnes/unitat:  
  
Plurideficients: de 4 a 6.  
Autistes: de 3 a 5.  
Psíquics profunds: de 6 a 8.  
Psíquics moderats: de 8 a 10.  
  
Dotze. Data d'efectes  
Aquesta resolució tindrà efectes des de la data en què es dicta, sense perjuí del que disposa l'apartat segon d'aquesta resolució.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 10 d'agost de 2015.- El conseller d'Educació, Investigació, Cultura i Esport: Vicent Marzà Ibáñez.